b'\n_START_ARTICLE_\nS\xc3\xb8ndag\n_START_PARAGRAPH_\nS\xc3\xb8ndag er siden 1973 blitt regnet som den siste dagen i uken if\xc3\xb8lge standarden ISO 8601, som ogs\xc3\xa5 Norge har gjort til formell norm. Dette er den internasjonale sivile standarden. Likevel er s\xc3\xb8ndagen alltid f\xc3\xb8rste dag i uken i ekklesiastisk sammenheng, det v\xc3\xa6re seg i j\xc3\xb8dedommen, kristendommen eller islam. Likevel holder troende j\xc3\xb8der  sabbaten (l\xc3\xb8rdag) for \xc3\xa5 v\xc3\xa6re den syvende dagen. Navnet s\xc3\xb8ndag kommer av norr\xc3\xb8nt sunnudagr (\xc2\xabsolens dag\xc2\xbb)._NEWLINE_If\xc3\xb8lge kristen tradisjon og lov om helligdager og helligdagsfred er alle s\xc3\xb8ndager helligdag i Norge og en dag for hvile. Den representerer Kristi oppstandelse p\xc3\xa5 den tredje dagen (f\xc3\xb8rste p\xc3\xa5skedag) og er derfor den viktigste fest- og gudstjenestedagen i de fleste kristne kirker. S\xc3\xb8ndagen som en helligdag eller festdag har rot tilbake til sol-tilbedelse som var vanlig i b\xc3\xa5de babylonsk, egyptisk og senere romersk kultur. S\xc3\xb8ndag som en kristen h\xc3\xb8ytid ble innf\xc3\xb8rt av den romersk-katolske kirke i \xc3\xa5r A.D 336._NEWLINE_En m\xc3\xa5ned som har s\xc3\xb8ndag som sin f\xc3\xb8rste dag, vil f\xc3\xa5 en fredag den 13.'